Taxa Ormanî ya qezaya Geverî ya Colemêrgî de ciwanan Newroze fîraz kerde û şayîye ra dima seba ke bale biancê tecrîdê vera Rayberê Şarê Kurdî Abdullah Ocalanî ser çalakîya rayraşîyayîşî kerde.
Ciwanan çalakîye de sloganê sey 'Biciwîyo Serek Apo', 'Bê serek cuye nêbena', 'Ocalanî rê azadîye' vatî. Roniştoxanê taxe zî bi çepik û tîlîlîyan paştî daye ciwanan.
Wextê çalakîye de polîsan hêrişê ciwanan kerd. Polîsan pê wesayîtanê zirxînan dormeyê kuçe girewt û adirê Newroze hewna kerd. Ciwanan zî bi kerrayan cewab da hêrişê polîsan.
